Уставен закон за изменување и дополнување на уставниот закон за спроведување на уставот на Република Македонија (1992)


Уставен закон за изменување и дополнување на уставниот закон за спроведување на уставот на Република Македонија

Во Уставниот закон за спроведување на Уставот на Република Македонија („Службен весник на Република Македонија“ број 52/1991) по членот 10 се додава нов член 10-а, кој гласи:

Република Македонија нема да учествува во работата на Собранието на СФРЈ и во работата на Претседателството на СФРЈ, со што им престанува функцијата на делегатите во Собранието на СФРЈ од Република Македонија и на членот на Претседателството на СФРЈ од Република Македонија.

Членовите 11 и 12 се бришат.

Овој уставен закон влегува во сила со денот на прогласувањето.